ΟΔΗΓΙΕΣ ΓΙΑ ΤΗ ΣΥΝΤΑΞΗ ΤΟΥ ΔΙΚΟΥ ΜΑΣ ΚΕΙΜΕΝΟΥ ΕΚΘΕΣΗ – ΠΑΡΑΓΩΓΗ ΔΙΚΟΥ ΜΑΣ ΛΟΓΟΥ.

1.ΑΡΧΙΚΑ ΜΕΛΕΤΟΥΜΕ ΠΡΟΣΕΚΤΙΚΑ ΤΗΝ ΕΚΦΩΝΗΣΗ ΤΟΥ ΘΕΜΑΤΟΣ

2.ΕΝΤΟΠΙΖΟΥΜΕ ΤΟ ΕΠΙΚΟΙΝΩΝΙΑΚΟ ΠΛΑΙΣΙΟ ΣΤΟ ΟΠΟΙΟ ΘΑ ΑΝΑΠΤΥΞΟΥΜΕ ΤΟ ΔΙΚΟ ΜΑΣ ΚΕΙΜΕΝΟ. ΠΧ ΟΜΙΛΙΑ, ΑΡΘΡΟ, ΕΠΙΣΤΟΛΗ, ΑΠΟΔΕΙΚΤΙΚΟ ΔΟΚΙΜΙΟ. ΔΙΕΥΚΡΙΝΙΖΟΥΜΕ ΚΑΙ ΤΟ ΕΠΙΘΥΜΗΤΟ ΥΦΟΣ ΣΤΟ ΟΠΟΙΟ ΘΑ ΑΝΑΦΕΡΘΟΥΜΕ ΠΟΥ ΕΙΝΑΙ ΑΛΛΟ ΟΤΑΝ ΓΡΑΦΟΥΜΕ ΜΙΑ ΕΠΙΣΤΟΛΗ ΣΤΟΝ ΥΠΟΥΡΓΟ ΠΑΙΔΕΙΑΣ ΚΑΙ ΑΛΛΟ ΟΤΑΝ ΓΡΑΦΟΥΜΕ ΜΙΑ ΕΠΙΣΤΟΛΗ ΣΕ ΕΝΑ ΦΙΛΟ ΜΑΣ. Η ΠΡΩΤΗ ΠΡΕΠΕΙ ΝΑ ΕΧΕΙ ΕΠΙΣΗΜΟ ΥΦΟΣ ΚΑΙ Η ΔΕΥΤΕΡΗ ΠΙΟ ΑΠΛΟ ΚΑΙ ΛΙΤΟ ΠΙΟ ΟΙΚΕΙΟ ΥΦΟΣ.

3. ΔΙΑΚΡΙΝΟΥΜΕ ΤΑ ΔΕΔΟΜΕΝΑ ΑΠΟ ΤΑ ΖΗΤΟΥΜΕΝΑ- ΕΡΩΤΗΜΑΤΑ ΤΟΥ ΘΕΜΑΤΟΣ.

4. ΠΡΟΣΔΙΟΡΙΖΟΥΜΕ ΙΔΙΑΙΤΕΡΑ ΤΗΝ ΠΡΟΣΟΧΗ ΜΑΣ ΣΤΑ ΕΡΩΤΗΜΑΤΑ ΚΑΙ ΠΡΟΣΠΑΘΟΥΜΕ ΝΑ ΕΝΤΟΠΙΣΟΥΜΕ ΤΥΧΟΝ ΔΥΣΚΟΛΙΕΣ – ΠΑΓΙΔΕΣ ΚΑΤΑΝΟΗΣΗΣ ΤΟΥΣ ΟΠΩΣ ΕΙΝΑΙ ΠΧ ΟΙ ΠΕΡΙΟΡΙΣΜΟΙ πχ πως το σχολείο μπορεί να διευκολύνει στην αισθητική παιδεία των νέων;

Σε αυτό το ερώτημα εάν αναφερθείς στο πως το οικογενειακό περιβάλλον βοηθά στην αισθητική αγωγή των νέων -πράγμα που μπορεί να πραγματώσει – είσαι εκτός θέματος.

ΑΛΛΗ ΔΥΣΚΟΛΙΑ ΜΠΟΡΕΙ ΝΑ ΕΙΝΑΙ Η ΛΕΞΗ ΕΡΩΤΗΣΗΣ πχ η λέξη ρόλος όταν αναφέρεται στη διαφήμιση ζητά από εμάς να αναφερθούμε και στο θετικό αλλά και στον αρνητικό ρόλο.

5. ΤΑ ΕΡΩΤΗΜΑΤΑ ΑΝΤΙΣΤΟΙΧΟΥΝ ΚΥΡΙΩΣ ΣΕ : ΑΙΤΙΑ

ΣΥΝΕΠΕΙΕΣ

ΛΥΣΕΙΣ

6. ΤΑ ΕΡΩΤΗΜΑΤΑ ΔΙΑΚΡΙΝΟΝΤΑΙ ΣΤΙΣ ΕΞΗΣ ΚΑΤΗΓΟΡΙΕΣ: Α. Σε ερωτήματα που αναφέρονται σε κείμενα που έχουν προαναφερθεί. Για αυτό είναι καλό η έκθεση να είναι η τελευταία εργασία με την οποία ασχολούμαστε στη λύση του διαγωνίσματος, ώστε να έχουμε ασχοληθεί με τα κείμενα και τις ασκήσεις που τα αφορούν πράγμα που θα μας διευκολύνουν για τη γραφή της έκθεσης. Β. Σε ερωτήματα ελεύθερης ανάπτυξης.

7. ΕΝΤΟΠΙΖΩ ΤΗΝ ΚΕΝΤΡΙΚΗ ΕΝΝΟΙΑ ΤΟΥ ΘΕΜΑΤΟΣ (ΚΕ)

8. Ακολούθως εργάζομαι στο πρόχειρο, επειδή η σκέψη και η οργάνωση της σκέψης πρέπει να είναι διακριτή εργασία από τη συγγραφή του κειμένου έκθεσης (σκέφτομαι και ΜΕΤΑ γράφω)πρέπει να αφιερώσω 15-20΄στη σκέψη, την καταγραφή της με λέξεις κλειδιά και οργάνωση της σκέψης και κατάταξη των απαντήσεων σε σωστά δομημένες παραγράφους καθώς και αυτοαξιολόγηση των σκελετών της σκέψης μου πριν προχωρήσω στη συγγραφή του ΔΙΚΟΥ ΜΟΥ ΚΕΙΜΕΝΟΥ ΚΑΙ ΟΧΙ ΑΝΤΙΓΡΑΦΗ ΑΛΛΟΥ ΚΕΙΜΕΝΟΥ.

9. Ακολούθως συνθέτω τον πρόλογο. Βασικές οδηγίες για τον πρόλογο

Α) είναι αυστηρά ***μια*** μόνο παράγραφος. Η ανάπτυξη του προλόγου σε δύο και πάνω παραγράφους είναι πλεονασμός.

Β) βάση δημιουργίας του αποτελεί η ΚΕ του θέματος όπου η αναφορά της κρίνεται απαραίτητη.

Γ) δυνατοί τρόποι είναι: με ορισμό ή και διαίρεση της έννοιας-με προκαταρκτική διατύπωση των ερωτημάτων του θέματος χωρίς να τα αντιγράφω αλλά αναδεικνύοντας τα με δικά μου λόγια-με αρχική αναφορά σε κάτι πιο γενικό σε σχέση με την ΚΕ πχ ελευθερία /αγαθά ή ανεργία/κοινωνικά προβλήματα ή διαφήμιση/ ουδέν καλόν αμιγές κακού-με αφόρμηση ή με παραδείγματα που αναδεικνύουν τη σοβαρότητα του θέματος που μας απασχολεί. Αυτός είναι και ο προτεινόμενος από εμάς τρόπος.

Δ) στο τέλος της παραγράφου πρόλογος προετοιμάζω τον αναγνώστη με μια μεταβατική φράση για το πρώτο ερώτημα του θέματος.

10. Αναζητώ απαντήσεις στα ερωτήματα του θέματος. Τα ερωτήματα της πρώτης ομάδας αυτά που αναφέρονται στα κείμενα χωρίζονται σε δυο ομάδες α)αυτά που μας δίνουν κατεύθυνση εντοπισμού απαντήσεων θεματικών προτάσεων από τα κείμενα ή τμήματα των κειμένων και ζητούν από εμάς να εντοπίσουμε λεπτομέρειες ελεύθερα. Β)αυτά που μας δίνουν κατεύθυνση εντοπισμού απαντήσεων και θεματικών προτάσεων και λεπτομερειών από τα ίδια τα κείμενα.

Στα κείμενα υπάρχουν πιθανόν άμεσα διατυπωμένες οι απαντήσεις και τις καταγράφω όπως τις εντοπίζω στο πρόχειρο. Επίσης στα κείμενα μπορώ να συναντήσω λέξεις ή φράσεις που διευκολύνουν στις απαντήσεις μας τις οποίες και αυτές καταγράφω στο πρόχειρο. Χρέος μας είναι να εντοπίσουμε όσες περισσότερες σημειώσεις τέτοιων άμεσων απαντήσεων ή λέξεων -φράσεων κλειδιών όπως κάναμε στα κείμενα που αναλύσαμε τόσο στην έκθεση όσο και στη λογοτεχνία.

Αυτές τις σημειώσεις μετά τις κατατάσσω σε παραγράφους.(είναι απίθανο όχι όμως αδύνατο να δίνεται όλο το υλικό απαντήσεων σε μια έτοιμη παράγραφο από το κείμενο) για αυτό εγώ πρέπει να σχεδιάσω με βάση το συγκεντρωμένο αυτό υλικό την παράγραφο μου όπως δείξαμε με βάση τους κανόνες δομής μιας παραγράφου στα μαθήματά μας, καθώς και τις δεκάδες πρότυπα παραγράφων που συνθέσαμε στην τάξη.

Τα ερωτήματα της δεύτερης ομάδας που είναι ελεύθερης ανάπτυξης στα οποία μπορεί να κατατάξει κάποιος και εκείνα που οι απαντήσεις λεπτομέρειες είναι ελεύθερης ανάπτυξης δεν είναι ΑΠΙΘΑΝΑ. Οπότε κάποιος είναι προετοιμασμένος ΣΩΣΤΑ για τις πανελλήνιες εάν έχει προετοιμασθεί και προς αυτή την κατεύθυνση ,άλλωστε τα ενδεικτικά κριτήρια αξιολόγησης που δίνονται στα σχολικά βιβλία περιλαμβάνουν τέτοια ερωτήματα που οι απαντήσεις τους δεν υπάρχουν στα κείμενα επεξεργασίας. Και για τα ερωτήματα αυτά αξιοποιούμε όπως δείξαμε στα μαθήματά μας αναλύοντας κείμενα είτε δοκίμια είτε λογοτεχνικά τις λέξεις και φράσεις κλειδιά που μας βοηθούν να συνθέσουμε τις απαντήσεις μας. Τα κείμενα επεξεργασίας ΠΑΝΤΑ ΚΑΙ ΤΑ ΠΡΟΗΓΟΥΜΕΝΑ ΧΡΟΝΙΑ διδάσκονταν από τον υποφαινόμενο διδάσκαλο ως «σκονάκι» για την εύρεση απαντήσεων στα ερωτήματα του θέματος άρα δεν είναι και τόσο καινοτόμος ο «νέος» τρόπος εξέτασης. ΠΡΟΣΟΧΗ Ο ΕΝΤΟΠΙΣΜΟΣ ΑΠΑΝΤΗΣΕΩΝ ΑΠΟ ΤΑ ΚΕΙΜΕΝΑ ΕΠΕΞΕΡΓΑΣΙΑΣ ΔΕΝ ΣΗΜΑΙΝΕΙ (ΟΠΩΣ ΠΟΛΛΕΣ ΦΟΡΕΣ ΤΟΝΙΣΑΜΕ) ΚΑΙ ΑΝΤΙΓΡΑΦΗ ΤΟΥΣ ΣΤΟ ΔΙΚΟ ΜΑΣ ΠΑΡΑΓΩΜΕΝΟ ΚΕΙΜΕΝΟ!

Στα ερωτήματα ελεύθερης ανάπτυξης μπορούμε επίσης να αξιοποιήσουμε και άλλους τεχνικούς τρόπους που αναδείξαμε στα μαθήματά μας όπως τους τομείς της ανθρώπινης δραστηριότητας(οικονομικός, κοινωνικός κλπ.) καθώς και το εννοιολογικό υλικό όπως και τα σταθερά φαινόμενα που συναντώνται ως αίτια (αστικοποίηση, τεχνολογική ανάπτυξη κλπ.) αλλά και τον κατάλογο των λύσεων(κρατική μέριμνα, οικογενειακό περιβάλλον, ατομική ευθύνη) το οποίο υλικό μπορούμε να το αξιοποιήσουμε και για ομαδοποιήσουμε νοηματικά σε μια παράγραφο υλικό από τις απαντήσεις που συλλέγουμε από τα κείμενα επεξεργασίας ώστε να δημιουργήσουμε σφικτές νοηματικά και δομικά άψογες παραγράφους. Για όλα αυτά συμβουλευτείτε τα αντίστοιχα φυλλάδια και τις σημειώσεις των μαθημάτων μας με τις πρότυπα παραγράφους που δημιουργούσαμε στην τάξη.

11. Ελέγχουμε οι απαντήσεις που δίνουμε είτε ως ΘΠ είτε ως λεπτομέρειες να σχετίζονται με την ΚΕ με την εξής νοηματική φορά και ελέγχουμε την πληρότητα της απάντησης και συμπληρώνουμε όπου υπάρχει νοηματικό κενό προκειμένου να παράγεται μια πλήρη και απόλυτα ορθή η σχέση:

Α) Για τα αίτια: Χ ΑΠΑΝΤΗΣΗ ΠΡΟΚΑΛΕΙ ΤΗΝ Κ.Ε

Β) Για τις συνέπειες: Κ.Ε ΔΗΜΙΟΥΡΓΕΙ,ΕΠΙΦΕΡΕΙ ΠΡΟΚΑΛΕΙ ΤΗΝ Χ ΑΠΑΝΤΗΣΗ

Γ) Για τις λύσεις : Χ ΑΠΑΝΤΗΣΗ ΕΠΙΛΥΕΙ ΒΕΛΤΙΩΝΕΙ ΕΚΜΗΔΕΝΙΖΕΙ ΤΗΝ Κ.Ε

12. SUPER SOS. ΔΙΑΚΡΙΝΟΥΜΕ ΠΟΙΕΣ ΑΠΟ ΤΙΣ ΑΠΑΝΤΗΣΕΙΣ ΠΟΥ ΒΡΗΚΑΜΕ ΜΕ ΟΠΟΙΟΔΗΠΟΤΕ ΤΡΟΠΟ ΘΑ ΤΟΠΟΘΕΤΗΘΟΥΝ ΩΣ ΘΠ ΠΑΡΑΓΡΑΦΟΥ ΚΑΙ ΠΟΙΕΣ ΩΣ ΛΕΠΤΟΜΕΡΕΙΕΣ. ΠΡΟΣΟΧΗ: ΠΡΕΠΕΙ ΝΑ ΥΠΑΡΧΕΙ ***ΝΟΗΜΑΤΙΚΗ ΣΧΕΣΗ*** ΜΕ ΤΗ ΘΠ ΤΩΝ ΛΕΠΤΟΜΕΡΕΙΩΝ . ΠΡΟΣΟΧΗ ΣΤΑ ΠΑΡΑΔΕΙΓΜΑΤΑ

1.ΖΗΤΟΥΜΕΝΟ : ΑΙΤΙΑ ΑΝΕΡΓΙΑΣ

ΘΠ: Μηχανοκρατία

ΛΕΠΤΟΜΕΡΕΙΑ: ΜΗΧΑΝΕΣ παράγουν περισσότερα με μειωμένο κόστος και χρόνο παραγωγής ΑΡΑ είναι πιο συμφέρουσες για τους εργοδότες ΓΙΑ ΑΥΤΟ αντικαθιστούν εργαζομένους που μένουν ΑΝΕΡΓΟΙ.

ΠΑΡΑΤΗΡΗΣΗ: Η παραπάνω λεπτομέρεια παρατηρούμε ότι εξαρτάται νοηματικά από τη ΘΠ (ΜΗΧΑΝΟΚΡΑΤΙΑ) και μας οδηγεί με πλήρεις συλλογισμούς στην ΑΝΕΡΓΙΑ.

Το ότι « κάνουμε λάθος επιλογή επαγγέλματος είναι και αυτό μια αιτία της ανεργίας» αλλά δεν αποτελεί λεπτομέρεια για την παραπάνω ΘΠ της μηχανοκρατίας και αν γραφεί στην ίδια παράγραφο είναι σοβαρό δομικό της παραγράφου πρόβλημα γιατί δείχνει ότι δεν έχω κατανοήσει πως η ΘΠ δίνει και το θεματικό – νοηματικό περιεχόμενο της παραγράφου!

2. ΖΗΤΟΥΜΕΝΟ: ΣΥΝΕΠΕΙΕΣ ΑΝΕΡΓΙΑΣ

ΘΠ: Η ανεργία προκαλεί ΨΥΧΟΛΟΓΙΚΑ ΠΡΟΒΛΗΜΑΤΑ στους ανέργους

ΛΕΠΤΟΜΕΡΕΙΑ: ΑΝΕΡΓΙΑ προκαλεί άγχος ,αγωνία και ανασφάλεια για τον αγώνα της επιβίωσης ΠΟΥ ΕΙΝΑΙ ΨΥΧΟΛΟΓΙΚΑ ΠΡΟΒΛΗΜΑΤΑ.

ΠΑΡΑΤΗΡΗΣΗ: Η παραπάνω λεπτομέρεια παρατηρούμε ότι εξαρτάται νοηματικά από τη ΘΠ ΨΥΧΟΛΟΓΙΚΑ ΠΡΟΒΛΗΜΑΤΑ = ΑΓΧΟΣ ΑΓΩΝΙΑ ΑΝΑΣΦΑΛΕΙΑ

Το ότι «η ανεργία προκαλεί δημοσιονομικά προβλήματα αύξηση των κρατικών εξόδων όπως ταμείο ανεργίας και μείωση εσόδων εξαιτίας μειωμένων εσόδων φόρων» είναι ΣΥΝΕΠΕΙΑ της ΑΝΕΡΓΙΑΣ αλλά δεν αποτελεί λεπτομέρεια της παραπάνω ΘΠ γιατί είναι νοηματικά άσχετα.

SOS ΟΠΟΙΟΣ ΔΕΝ ΑΝΤΙΛΗΦΘΕΙ ΤΗΝ ΑΝΑΓΚΑΙΟΤΗΤΑ ΝΟΗΜΑΤΙΚΗΣ ΣΥΣΧΕΤΙΣΗΣ ΘΠ ΚΑΙ ΛΕΠΤΟΜΕΡΕΙΩΝ ΚΑΙ ΜΑΛΙΣΤΑ Η ΘΠ ΝΑ ΕΙΝΑΙ ΝΟΗΜΑΤΙΚΑ ***ΠΙΟ ΓΕΝΙΚΗ*** ΚΑΙ ΟΙ ΛΕΠΤΟΜΕΡΕΙΕΣ ΠΙΟ ΕΙΔΙΚΕΣ ΚΑΙ ΣΥΓΚΕΚΡΙΜΕΝΕΣ ΠΛΗΡΟΦΟΡΙΕΣ ΟΠΩΣ ΔΕΙΧΝΟΥΜΕ ΣΕ ΔΕΚΑΔΕΣ ΠΡΟΤΥΠΑ ΔΗΜΙΟΥΡΓΗΜΑΤΑ ΠΑΡΑΓΡΑΦΩΝ ΣΤΗΝ ΤΑΞΗ ΔΕΝ ΚΑΤΑΣΚΕΥΑΖΕΙ ΔΟΜΙΚΑ ΑΛΛΑ ΚΑΙ ΣΤΟ ΠΕΡΙΕΧΟΜΕΝΟ ΣΩΣΤΕΣ ΠΑΡΑΓΡΑΦΟΥΣ ΚΑΙ ΦΤΑΝΕΙ ΝΑ ΧΑΡΑΚΤΗΡΙΣΤΕΙ ΑΣΧΕΤΟΣ ΜΕ ΤΟ ΜΑΘΗΜΑ ΤΗΣ ΓΛΩΣΣΑΣ ΚΑΙ ΤΗΣ ΚΑΤΑΣΚΕΥΗΣ ΚΕΙΜΕΝΩΝ.-

ΔΕΝ ΜΠΟΡΕΙ ΝΑ ΣΤΑΘΕΙ ΔΟΜΙΚΑ ΤΟ ΣΧΗΜΑ:

ΖΗΤΟΥΜΕΝΟ: ΣΥΝΕΠΕΙΕΣ ΑΝΕΡΓΙΑΣ

ΘΠ: ΠΡΟΚΛΗΣΗ ΑΓΧΟΥΣ

ΛΕΠΤΟΜΕΡΕΙΑ: ΨΥΧΟΛΟΓΙΚΑ ΠΡΟΒΛΗΜΑΤΑ

ΠΑΡΑΤΗΡΗΣΗ: ΔΕΝ ΣΤΕΚΕΙ ΓΙΑΤΙ Η ΛΕΠΤΟΜΕΡΕΙΑ ΕΙΝΑΙ ΠΙΟ ΓΕΝΙΚΗ ΑΠΟ ΤΗ ΘΠ

Τέτοια λάθη γίνονται κατά κόρον από τους συμμαθητές σας και φροντίστε να δώσετε μια ορθή εικόνα κειμένου διαφοροποιούμενοι από τους άλλους. Για αυτό τις ιδέες που συνέλεξα τις κατατάσσω σωστά από το πρόχειρο σε παραγράφους διαπιστώνοντας από το ΠΡΟΧΕΙΡΟ το ποιες θα μπουν μαζί στην ίδια παράγραφο και ποια θα είναι η ΘΠ κάθε παραγράφου και ποιες θα είναι οι λεπτομέρειές της.

ΒΑΣΙΚΟΙ ΚΑΝΟΝΕΣ ΓΡΑΦΗΣ ΣΤΟ ΕΠΙΣΗΜΟ ΓΡΑΠΤΟ

ΘΠ

1. Πρέπει να περιλαμβάνει μόνο ΜΙΑ απάντηση
2. Είναι η αρχική πρώτη φράση της παραγράφου αφού προτεινόμενο από εμάς είναι να ακολουθούμε την παραγωγική μέθοδο ανάπτυξης χωρίς βέβαια να είναι λάθος η επαγωγική.
3. Καλό θα είναι να αποφεύγονται ως ΘΠ οι απαντήσεις που αναφέρουν το ερώτημα του Θέματος πχ ποια τα αίτια της ανεργίας; ΠΟΛΥ «ΣΟΦΗ». ΘΠ: Η ανεργία προκαλείται από διάφορα αίτια. ΠΑΡΑΤΗΡΗΣΗ Τέτοια ΘΠ έκανε ως απάντηση πολύ κόπο και νου να την εντοπίσει !!!!!!!!!!!
4. Πρέπει να υπάρχει διαρθρωτική λέξη
5. Να είναι σύντομη και περιεκτική χωρίς πολλές δευτερεύουσες προτάσεις και χωρίς να περιλαμβάνει εξηγήσεις και αιτιολογήσεις που πρέπει να ακολουθούν ως λεπτομέρειες σε ξεχωριστές φράσεις.

ΛΕΠΤΟΜΕΡΕΙΕΣ

1. Να είναι 2 με 3 σε κάθε παράγραφο
2. Η κάθε λεπτομέρεια να αναπτύσσεται σε μια ή δυο το πολύ φράσεις για να μην υπάρχει πλατειασμός.
3. Να διακρίνονται μεταξύ τους σε ξεχωριστές φράσεις. Άρα σωστή χρήση της τελείας όπως δείξαμε στα μαθήματά μας. Να μη χρησιμοποιείται στην ίδια φράση δύο και παραπάνω λεπτομέρειες προκαλώντας σύγχυση στην αντίληψη του διορθωτή σας.
4. Να συνδέονται κατάλληλα οι φράσεις σας και οι λεπτομέρειες μεταξύ τους αξιοποιώντας τους συνδετικούς τρόπους που έχουμε διδαχθεί για τη συνεκτικότητα των κειμένων μας
5. Να ολοκληρώνουμε το περιεχόμενο του συλλογισμού μας και να μην αφήνουμε ανολοκλήρωτο ένα συλλογισμό όπως δείξαμε στα πρότυπα παραγράφων
6. Να μην επαναλαμβάνουμε ίδιους συλλογισμούς . καθετί το λέμε μόνο μια φορά και δεν έχουμε άγχος να γεμίσουμε σελίδες με επαναλήψεις. Αυτό βέβαια το ελέγχουμε από το πρόχειρο.
7. Να χρησιμοποιούμε ως τρόπους ανάπτυξης ιδιαίτερα την αιτιολόγηση και το αίτιο αποτέλεσμα και να κάνουμε φειδωλή χρήση των τεκμηρίων και ιδίως των παραδειγμάτων αλλά και τις γνώμες ειδικών ή και στατιστικών δεδομένων. Εάν έχουμε τη δυνατότητα αξιοποιούμε και τους τρόπους ανάπτυξης παραγράφων όπως την αναλογία, τη σύγκριση αντίθεση κλπ.
8. Να αυτοξιολογούμε τους συλλογισμούς με την αξιολόγηση των επιχειρημάτων που διδαχθήκαμε : λογικότητα (έγκυρο) πραγματικότητα (αληθές) αναγκαιότητα και επάρκεια στους συλλογισμούς νομοτέλειας(αίτιο- αποτέλεσμα) τελεία ή ατελής επαγωγή ύπαρξη γενίκευσης ή μη.

ΚΑΤΑΚΛΕΙΔΑ

ΕΑΝ ΕΠΙΛΕΧΘΕΙ ΝΑ ΣΧΗΜΑΤΙΣΟΥΜΕ ΠΡΕΠΕΙ ΝΑ ΕΙΝΑΙ Η ΤΕΛΕΥΤΑΙΑ ΦΡΑΣΗ ΚΑΙ ΜΟΝΟ ΜΙΑ ΤΗΣ ΠΑΡΑΓΡΑΦΟΥ.

Καλό θα είναι να ολοκληρώνει το θέμα της παραγράφου όπως αυτό ορίστηκε από τη ΘΠ

Άρα μπορεί να λέει ό,τι και η ΘΠ με άλλα λόγια (μεταφορά).

Πχ στο ερώτημα «ποια η προσφορά της φύσης;» μπορούμε να δώσουμε ως ΘΠ : Η φύση κατά κύριο λόγο είναι διδακτική για τον άνθρωπο. Και ως κατακλείδα : άρα η φύση είναι ένα ανοικτό βιβλίο για τον κάθε άνθρωπο που την προσεγγίζει.

Βέβαια η κατακλείδα δεν είναι υποχρεωτική.

1. Για μια ώρα περίπου γράφουμε την έκθεση μας προσέχοντας ιδιαίτερα και την εικόνα μορφή του γραπτού μας.

Α) Ευανάγνωστα γράμματα

Β) όχι συντομογραφίες και αριθμούς

Γ) τήρηση περιθωρίου. Στη δεξιά άκρη του γραπτού μας με ένα μολύβι χαράσσουμε μια ευθεία γραμμή που αποτελεί το περιθώριο μας για τη στοίχιση των λέξεων σε κάθε γραμμή. Αν χρειαστεί χωρίζουμε τις λέξεις ακολουθώντας κανόνες συλλαβισμού

Δ) Τηρούμε την αρχή παραγράφων με μια εσοχή πιο μέσα η αρχή κάθε παραγράφου

Ε) Τονίζουμε σωστά και όλες τις λέξεις όπου πρέπει με εμφανείς τόνους

ΣΤ) Προσέχουμε το τελικό ν πχ τη βοήθεια και όχι την βοήθεια

1. Επιλέγουμε την κατάλληλη λέξη για αυτό που θέλουμε να πούμε και όχι λέξεις παράξενες και δύσκολες που μας είναι άγνωστο το περιεχόμενο τους. Μιλάμε απλά και κατανοητά.
2. Οι φράσεις δεν περιέχουν διαδοχική καθυπόταξη σύνδεση δηλαδή δεν έχουν πολλές δευτερεύουσες προτάσεις και δεν είναι μακροσκελείς , για αυτό κάνουμε συχνή και σωστή χρήση της τελείας. Έτσι προσπαθούμε να ελέγχουμε το νόημα της κάθε φράσης μας να αναφέρει αυτό που εμείς θέλουμε να πούμε και πάνω από όλα πρώτα εμείς να καταλαβαίνουμε με άνεση. Για αυτό ΟΧΙ σε μεγάλες σε έκταση φράσεις όπως υπάρχουν σωστά πρότυπα παραγράφων που κάναμε στην τάξη.
3. Προσέχουμε την ορθογραφία
4. Προσέχουμε τους αριθμούς και τις πτώσεις των λέξεων μας
5. Τέλος βάζουμε σωστά τους χρόνους πχ όχι παρελθόν στις λύσεις άλλα μέλλοντα ή δυνητικές εκφράσεις(είναι αναγκαίο να , επιβάλλεται να κλπ.)
6. ΕΠΙΛΟΓΟΣ : ΕΙΝΑΙ ΥΠΟΧΡΕΩΤΙΚΑ ΜΙΑ ΠΑΡΑΓΡΑΦΟΣ ΚΑΙ ΠΑΡΑΓΕΤΑΙ ΕΙΤΕ ΣΥΜΠΕΡΑΣΜΑΤΙΚΑ ΕΙΤΕ ΑΝΑΚΕΦΑΛΑΙΩΤΙΚΑ

ΠΡΟΤΑΣΗ ΔΟΜΗΣ ΤΟΥ:1. ΜΙΑ ΕΙΣΑΓΩΓΙΚΗ ΦΡΑΣΗ ΠΟΥ ΘΑ ΚΑΘΟΡΙΖΕΙ ΤΟ ΣΤΟΧΟ ΤΗΣ ΠΑΡΑΓΡΑΦΟΥ . ΠΧ ΤΟ ΟΤΙ ΠΡΟΘΕΣΗ ΤΗΣ ΕΙΝΑΙ ΝΑ ΑΝΑΚΕΦΑΛΑΙΩΣΕΙ…

2. ΦΡΑΣΕΙΣ ΤΟΣΕΣ ΠΟΥ ΝΑ ΑΝΤΙΣΤΟΙΧΟΥΝ ΣΤΑ ΕΡΩΤΗΜΑΤΑ ΤΑ ΟΠΟΙΑ ΚΑΙ ΝΑ ΑΝΑΚΕΦΑΛΑΙΩΝΟΥΝ

3. ΜΙΑ ΤΕΛΙΚΗ ΦΡΑΣΗ ΠΟΥ ΝΑ ΚΑΘΟΡΙΖΕΙ ΜΙΑ ΑΙΣΙΟΔΟΞΗ ΠΡΟΟΠΤΙΚΗ ΑΝ ΕΥΑΙΣΘΗΤΟΠΟΙΗΘΟΥΝ ΑΡΜΟΔΙΟΙ ΦΟΡΕΙΣ ΟΧΙ ΜΟΝΟ ΣΤΑ ΛΟΓΙΑ ΑΛΛΑ ΜΕ ΕΡΓΑ-ΠΡΑΞΕΙΣ.